ઉક્ત બનાવ અંગે બગદાણા પોલીસ સૂત્રોમાંથી પ્રાપ્ત થતી વિગતો મુજબ મુળ ડોળિયા ગામના રહિશ અને હાલ કસાણ ગામે ભાગિયું રાખી રહેતા જેરામભાઈ ગોવિંદભાઈ ભાલીયાએ બગદાણા પોલીસમાં એવા મતલબની ફરિયાદ નોંધાવી હતી કે, ગોબર જીવાભાઈ ધુધળવા (રહે, કસાણ)એ તેની વાડીના તાર ફેન્સીંગમાં વીજ કરંટ રાખેલ હોય, દરમિયાનમાં ગઈકાલે સોમવારે તેમના પુત્ર ગીગાભાઈ ઉર્ફે સાગરભાઈએ તે તાર ફેન્સીંગને અડકી જતાં વીજશોક લાગવાથી તેનું ઘટના સ્થળે જ મૃત્યુ થયું હતુ.